open-index/open-wikipedia-markdown huggingface dataset:
רפאל וידאל

**רפאל אנטוניו וידאל קסטרו** (בספרדית: **Rafael Antonio Vidal Castro**; 6 בינואר 1964 – 12 בפברואר 2005) היה שחיין מוונצואלה, זוכה מדליית ארד אולימפית (לוס אנג'לס 1984) במשחה ל-200 מטר פרפר.

## ביוגרפיה
וידאל נולד בקראקס שבוונצואלה.

### 1980
באולימפיאדת מוסקבה שנערכה ביולי סיים במקום 11 במשחה ל-200 מטר פרפר בתוצאה של 2:04.23 דקות, ובמקום 18 במשחה ל-100 מטר פרפר בתוצאה של 57.33 שניות.

### 1983
במשחקים הפאן-אמריקאיים שנערכו בקראקס באוגוסט זכה בחמש מדליות ארד, במשחה ל-100 מטר פרפר בתוצאה של 54.72 שניות, במשחה ל-200 מטר פרפר בתוצאה של 1:59.17 דקות, במשחה שליחים 4x100 מטר חופשי בתוצאה של 3:29.06 דקות, במשחה שליחים 4x200 מטר חופשי בתוצאה של 7:33.82 דקות ובמשחה שליחים 4x100 מטר מעורב בתוצאה של 3:50.52 דקות.

### 1984
#### מדליית ארד אולימפית
באולימפיאדת לוס אנג'לס שנערכה ביולי-אוגוסט זכה במדליית ארד במשחה ל-200 מטר פרפר בשיא אמריקה חדש של 1:57.51 דקות, אחרי ג'ון סיבן מאוסטרליה (1:57.04 דקות) ומיכאל גרוס מגרמניה המערבית (1:57.40 דקות). בנוסף, סיים במקום רביעי במשחה ל-100 מטר פרפר בשיא ונצואלה חדש של 54.27 שניות, במקום עשירי במשחה שליחים 4x200 מטר חופשי בשיא ונצואלה חדש של 7:31.79 דקות, במקום 12 במשחה שליחים 4x100 מטר חופשי בתוצאה של 3:30.24 דקות, ובמקום 13 במשחה שליחים 4x100 מטר מעורב בתוצאה של 3:55.12 דקות.

## מותו
ב-12 בפברואר 2005, בגיל 41, נהרג וידאל בתאונת דרכים, כאשר רכב האמר של נהג אחר שהשתתף במרוץ לא חוקי התנגש ברכבו.

## שיאים אישיים
### בריכה אולימפית
* 100 מטר פרפר: 54.27 שניות (1984)
* 200 מטר פרפר: 1:57.51 דקות (1984)

## ראו גם

## קישורים חיצוניים

* 

קטגוריה:שחייני פרפר
קטגוריה:שחיינים ונצואלים
קטגוריה:שחיינים באולימפיאדת מוסקבה (1980)
קטגוריה:שחיינים באולימפיאדת לוס אנג'לס (1984)
קטגוריה:זוכי מדליית ארד אולימפית: שחייה
קטגוריה:הרוגי תאונות דרכים
קטגוריה:ונצואלים שנולדו ב-1964
קטגוריה:ונצואלים שנפטרו ב-2005
200% זאב

**200% זאב** (באנגלית: ****) הוא סרט קולנוע אוסטרלי בהנפשה ממוחשבת, מסוגת קומדיה, פנטזיה והרפתקאות, שמשמש כהמשכון לסרט "100% זאב". הסרט הופק על ידי Flying Bark Productions, והופץ על ידי Studio 100 ו-StudioCanal. הקרנת הבכורה של הסרט הייתה ב-8 באוגוסט 2024. בישראל הסרט יצא לאקרנים בדיבוב עברי ב-26 בדצמבר 2024.

## תקציר העלילה
הסיפור עוקב אחר הפודל פרדי לופין, פרדי חושב שיש לו את כל מה שצריך כדי להוביל את להקת אנשי הזאב שלו, אבל בזכות חבריו זה מתגלה כאתגר. לו רק היה יותר... זאב.
אבל כאשר משאלה סוררת הופכת אותו לאיש זאב ומפקידה רוח ירח שובבה על פני כדור הארץ, פרדי חייב להחזיר את הסדר הקוסמי לפני שיהיה מאוחר מדי!

יחד עם בטי וחבריו לנסיעה, פרדי חייב לחפש מכשפה מסוכנת, לפני שחברו רוח הירח ימות

אם הצוות יכול להימנע מהפיכתו לקרפדות ופרדי יכול לעמוד בפני המשיכה של קסם אדמה אסור, אולי הם יכולים לשלוח את הרוח הביתה ולהציל את העולם. דבר אחד בטוח - פרדי לעולם לא יטיל ספק בהיותו פודל שוב!, תוך התמקדות במסעו של פרדי להשיב לעצמו את הזאב הפנימי שלו תוך התמודדות עם איומים ואתגרים חדשים.

## מדבבים
* עילאי סווינדלס (פרדי לופין)
* אליזבת נאבן (מופו)
* ג'ניפר סונדרס (מקס)
* שרה ג'ורג'ינה (אמו של מופו)
* פיטר מקאלום (הוטספר/פלאשארט לופין)
* סמארה וייבינג (בטי)

## קישורים חיצוניים
* 

* 

קטגוריה:סרטי אנימציה ממוחשבת
קטגוריה:סרטי הנפשה אוסטרליים
קטגוריה:סרטים על כלבים
Split Fiction

**Split Fiction** הוא משחק פעולה-הרפתקאות-קואופרטיבי שפותח על ידי "Hazelight Studios" ומופץ על ידי "Electronic Arts".

המשחק יצא לשוק עבור Microsoft Windows, פלייסטיישן 5 ו-Xbox Series X/S ב-6 במרץ 2025.

## משחקיות
בדומה למשחק הווידאו הקודם של "Hazelight Studios", "It Takes Two" (2021), "Split Fiction" תוכנן במיוחד כמשחק וידאו קואופרטיבי במסך מפוצל, מה שאומר שיש לשחק בו עם שחקן אחר דרך הקונסולה המקומית או באמצעות שרת מקוון.

במשחק, שני השחקנים שולטים בדמויותיהן של זואי ומיו, שתי סופרות שנלכדו בתוך הסיפורים שכתבו. חרף היותן זרות אחת לשנייה, נאלצות השתיים לשתף פעולה על מנת לברוח ולהתגבר על אתגרים רבים בדרך, שכן סיפור המדע בדיוני שכתבה מיו מתנגש בסיפור הפנטזיה שכתבה זואי, ומעמיד את שתי הדמויות בסכנות חמורות. המשחק הוא משחק פעולה-הרפתקאות המשוחק בגוף שלישי, המחייב את השחקנים להשלים אתגרים וחידות, ולעיתים להילחם נגד אויבים עוינים. כל שלב מלווה לעיתים קרובות במנגנון משחק ייחודי אך חד-פעמי. לדוגמה, בשלב אחד, ביכולתן של השתיים לפקד על דרקונים, בעוד שבשלב אחר יהיה עליהן להשתמש בחרבות לייזר. גם יכולותיהן השונות של שתי הדמויות בכל שלב משתנה; כלומר, על שני השחקנים תהיה מוטלת החובה לשתף פעולה זה עם זה ולנצל את היכולות המתאימות של הדמויות על מנת להתקדם. במקביל לעלילת המשחק הראשי, המשחק עתיד לכלול גם עלילות-צד בכל שלב.

## פיתוח
פיתוחו של המשחק החל לאחר יציאת המשחק "It Takes Two" (2021) לשוק. על פיתוח המשחק, שפותח באמצעות Unreal Engine 5, הופקד צוות של 80 מפתחים, כשבראשם עמד הבמאי ג'וזף פארס. שתי הדמויות הראשיות נקראות על שם שתי בנותיו של פארס, ופארס השווה את הנרטיב של המשחק לנרטיב הקלאסי המוצג בסוגת הסרטי חבר'ה, שכן שתי הדמויות מתחילות את המשחק כזרות גמורות אחת לשנייה אך נאלצות אט-אט להיקשר זו לזו במטרה לשרוד. פארס אף ציין כי אחד האתגרים הגדולים ביותר במהלך פיתוח משחק בעל מכניקות משחק מגוונות היה להבטיח שכל מכניקה תהיה מלוטשת לחלוטין; בעוד שסצנה מתוך המשחק בה נעשה שימוש במכניקה מסוימת עשויה להימשך רק מספר דקות, צוות הפיתוח נאלץ לעבוד עליהן במשך חודשים כדי להבטיח שהבקרות השליטה בהן יהיו אינטואיטיביות דיו.

פיתוחו של המשחק הוכרז לראשונה על ידי "Hazelight Studios" ופארס במהלך טקס פרסי הגיימינג לשנת 2024. המשחק עתיד לצאת לשוק עבור Microsoft Windows, פלייסטיישן 5 ו-Xbox Series X/S ב-6 במרץ 2025. כמו במשחקיה הקודמים של "Hazelight Studios", המשחק עושה שימוש במערכת "Friend's Pass", במסגרתה הבעלים של המשחק יכול להזמין חבר לשחק ביחד בחינם, גם באמצעות פלטפורמות שונות. נוסף לכך, כמו במשחקיה הקודמים של "Hazelight Studios", "Split Fiction" יצא לשוק תחת החותם "EA Originals" של "Electronic Arts".

בינואר 2025 הוכרז שפיתוח המשחק הסתיים, יותר מחודש לפני המועד המתוכנן להשקתו.

## קישורים חיצוניים
* 

* 

## הערות שוליים

קטגוריה:משחקי פעולה ממוחשבים
קטגוריה:משחקי הרפתקה ממוחשבים
קטגוריה:משחקי Windows
קטגוריה:משחקי פלייסטיישן 5
קטגוריה:משחקי Xbox Series X/S
קטגוריה:משחקי וידאו קואופרטיבים
אוטילינו טנוריו

**אוטילינו גאורגה טונוריו בסטידאס** (בספרדית: **Otilino George Tenorio Bastidas**; 1 בפברואר 1980 – 7 במאי 2005) היה כדורגלן אקוודורי ששיחק בעמדת החלוץ.

## קריירת מועדונים
טנוריו גדל במחלקת הנוער של אמלק, ובשנת 1998 החל לשחק בקבוצה הבוגרת של המועדון במסגרת ליגת העל האקוודורית. בשנת 2021 הושאל לסנטה ריטה מליגת המשנה האקוודורית, ולאחר תקופת ההשאלה חזר לאמלק. בסך הכל ערך 142 הופעות ליגה במדי אמלק, בהן הבקיע 43 שערים.

בשנת 2004 עבר לא-נסר מליגת העל הסעודית, אולם התקשה להתאקלם בקבוצה, ולבסוף חזר לאל נסיונל מליגת העל האקוודורית, במדיה ערך 19 הופעות ליגה והבקיע 13 שערים עד למותו.

## קריירה בינלאומית
ב-16 באוקטובר 2022 ערך טנוריו את הופעת הבכורה שלו בנבחרת אקודוור, בתיקו 1-1 נגד נבחרת קוסטה ריקה במשחק ידידות. ב-11 ביוני 2003 הבקיע את שערי הבכורה שלו בנבחרת, צמד שערים בתיקו 2-2 נגד נבחרת פרו במשחק ידידות. בסך הכל ערך 13 הופעות במדי הנבחרת, בהן הבקיע ששה שערים.

## חיים אישיים ומותו
ב-7 במאי 2005, בגיל 25, שלושה ימים לאחר הופעתו האחרונה במדי נבחרת אקוודור, נהרג טנוריו בתאונת דרכים כאשר היה בדרכו לקבדו על-מנת לבקר את משפחתו. רכבו התנגש במשאית גז.

## קישורים חיצוניים

קטגוריה:כדורגלנים אקוודורים
קטגוריה:חלוצי כדורגל אקוודורים
קטגוריה:כדורגלני אמלק
קטגוריה:כדורגלני א-נסר
קטגוריה:כדורגלני אל נסיונל
קטגוריה:כדורגלני נבחרת אקוודור
קטגוריה:הרוגי תאונות דרכים
קטגוריה:כדורגלנים שמתו במהלך הקריירה
קטגוריה:אקוודורים שנולדו ב-1980
קטגוריה:נפטרים ב-2005
קריסטן מקדונלד ריווט

**קריסטן לי מקדונלד ריווט** (באנגלית: **Kristen Lee McDonald Rivet**; נולדה ב-11 ביולי 1970) היא פוליטיקאית אמריקאית המכהנת כחברת בית הנבחרים של ארצות הברית מטעם מחוז הקונגרס השמיני של מדינת מישיגן. בשנים 2025-2023 כיהנה כחברת הסנאט של מישיגן מטעם מחוז הבחירה ה-35.

## ביוגרפיה
מקדונלד ריווט נולדה ב-11 ביולי 1970 בפורטלנד שבמישיגן, שם גדלה יחד עם אחותה התאומה הלא-זהה, קארן מקדונלד. היא בעלת תואר ראשון בהיסטוריה מאוניברסיטת המדינה של מישיגן ותואר שני בחינוך ומנהל ציבורי מאוניברסיטת מישיגן-פלינט.

טרם כניסתה לפוליטיקה של ארצות הברית שימשה מקדונלד ריווט כראש הסגל של המפקח הכללי של מדינת מישיגן, מייקל פ. פלאנגן, וסגנית נשיא קרן סקילמן. תפקידה הפוליטי הראשון היה חברת מועצת האמנה של ביי סיטי שבמישיגן. לאחר מכן כיהנה כחברת מועצת ביי סיטי, כנציגת הרובע השני בעיר.

בנובמבר 2022 נבחרה אל הסנאט של מישיגן מטעם מחוז הבחירה ה-35, כאשר ניצחה את חברת בית הנבחרים של מישיגן ומועמדת המפלגה הרפובליקנית אנט גלן.

בבחירות 2024 התמודדה מקדונלד ריווט לבית הנבחרים של ארצות הברית במחוז הקונגרס השמיני של מישיגן, בעקבות פרישתו של נציג המחוז המכהן דן קילדי. בבחירות הכלליות גרפה 51.3% מקולות הבוחרים ונבחרה לבית הנבחרים האמריקאי. כהונתה החלה עם התכנסות הקונגרס ה-119 של ארצות הברית ב-3 בינואר 2025.

## קישורים חיצוניים

* 

* 

## הערות שוליים

קטגוריה:אמריקאים ילידי מישיגן
קטגוריה:תאומים אמריקאים
קטגוריה:בוגרות אוניברסיטת המדינה של מישיגן
קטגוריה:חברי בית המחוקקים של מישיגן
קטגוריה:חברות בית הנבחרים של ארצות הברית ממישיגן
קטגוריה:חברי בית הנבחרים של ארצות הברית ממישיגן
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-119 של ארצות הברית
קטגוריה:אמריקאיות שנולדו ב-1970
קטגוריה:אמריקאים שנולדו ב-1970
גבולות איראן

ל**[[איראן]]** יש גבולות בין-לאומיים עם 13 מדינות ריבוניות, הן ביבשה והן בים. יש לה 5,894 קילומטרים של גבולות יבשתיים עם עיראק, טורקיה, אזרבייג'ן, ארמניה, טורקמניסטן, אפגניסטן ופקיסטן. לאיראן גם 2,440 קילומטרים של קו חוף, ויש לה גבולות ימיים עם 6 מדינות אחרות: כווית, ערב הסעודית, בחריין, קטר, איחוד האמירויות הערביות ועומאן. בגבול איראן–טורקיה יש תעלה ברוחב 376 קילומטרים, יחד עם קיר בטון בגובה 4 מטרים.

## גבולות יבשתיים
* **[[גבול איראן–אפגניסטן]]** (921 ק"מ)
* **[[גבול איראן–ארמניה]]** (44 ק"מ)
* **[[גבול אזרבייג'ן–איראן]]** (689 ק"מ)
* **[[גבול איראן–עיראק]]** (1,599 ק"מ)
* **[[גבול איראן–פקיסטן]]** (909 ק"מ)
* **[[גבול איראן–טורקיה]]** (534 ק"מ)
* **[[גבול איראן–טורקמניסטן]]** (1,148 ק"מ)

## קישורים חיצוניים

## הערות שוליים

*
תן לי את האששש

"**תן לי את האששש**" הוא סינגל שהוקלט על ידי הזמרת הישראלית יסמין מועלם. את השיר הוציאה ב-10 בדצמבר 2024 לאור חברת התקליטים יהלום רקורדס כסינגל שלא מתוך אלבום אולפן.

## על השיר
"תן לי את האששש" נכתב והולחן על ידי מועלם והצמד Triangle, שגם הפיקו אותו מוזיקלית. השיר מתאר מערכת יחסים מורכבת ורוויית קונפליקטים בין הדוברת לבן-זוגה. היא פונה אליו בדרישה ליציבות ולבהירות, תוך שהיא מתארת את חוסר היכולת שלה להמשיך הלאה עמו. השימוש בדימויים כמו "משבש לי את הג'י.פי.אס" ו"העיקר אתה שומר שבת אבל אין לדעת מה עשית אתמול" ממחישים את התסכול והבלבול שהיא חווה, לצד חוסר עקביות ביחסיו אליה. תחושת האובדן מתעצמת כשהיא מתארת כיצד היא נמשכת אליו, אך במקביל מתמודדת עם חוסר נוכחותו הרגשית והפיזית.

בחלקים אחרים של השיר מתגלה מאבק פנימי: מחד, הדוברת מנסה למצוא חופש אישי, אך מאידך, היא נותרת שבויה בזיכרונות וברגשות כלפיו. תיאורים כמו "אני במיטה שמה אושר כהן" ו"שתיתי הרבה ודמיינתי איך אני עדיין שלך" מתארים את חוסר האונים שלה ואת הניסיונות להתמודד עם הכאב דרך בריחה או הדחקה. המסר המרכזי של השיר נע בין כמיהה לחיבור לבין הצורך להשתחרר מהקשר המעיק.

## ביקורות והצלחה מסחרית
מבקר המוזיקה הישראלי יוסי חרסונסקי העניק לשיר שלושה כוכבים מתוך חמישה וכתב: .

"תן לי את האששש" הפך ללהיט ברחבי ישראל. הוא הגיע בשיאו למקום השישי ב, המבוסס על הצבעות הקהל.

## מיקומי שיא

## הערות שוליים

קטגוריה:שירי יסמין מועלם
קטגוריה:שירים בעברית
קטגוריה:שירים שנכתבו על ידי יסמין מועלם
קטגוריה:שירים שנכתבו על ידי Triangle
קטגוריה:שירים שהולחנו על ידי יסמין מועלם
קטגוריה:שירים שהולחנו על ידי Triangle
קטגוריה:שירים שהופקו על ידי Triangle
קטגוריה:סינגלים בהוצאת תקליטי יהלום
Mafia: The Old Country

**Mafia: The Old Country** הוא משחק פעולה-הרפתקאות שפותח על ידי "Hangar 13" ומופץ על ידי "2K Games". משחק זה הוא הרביעי בסדרת "Mafia" ועלילתו מהווה פריקוול ל.

המשחק יצא לשוק עבור Microsoft Windows, פלייסטיישן 5 ו-Xbox Series X/S ב-8 באוגוסט 2025.

## עלילה
עלילת המשחק מתרחשת בתחילת המאה ה-20, בסיציליה, בעיירה הבדיונית סן-סלסטה, שהוצגה בעבר במסגרת עלילת המשחק "Mafia II", ומהווה פריקוול ל. עלילת המשחק מגוללת את קורותיו של אנזו פבארה, משנות ילדותו ועד לעבודתו הקשה במכרות הגופרית של סיציליה, שם תנאי החיים הקשים והעבודה הפיזית עיצבו את אישיותו. במהלך תקופה זו אירע מקרה ששינה את מסלול חייו והוביל אותו להיכנס לעולם הפשע המקומי.

אנזו וחברו גאטנו ניסו לברוח מהמכרות, אך ניסיונם נכשל לאחר התפוצצות גז שהובילה למותו של גאטנו. לאחר מכן, אנזו תקף את המפקח האכזרי של המכרה ונאלץ להימלט. במהלך הבריחה נרדף על ידי המפקח עד שניצל בידי הדון ברנרדו טוריסי, ראש ארגון הפשע המקומי. ברנרדו הציע לו להצטרף לארגונו, והעניק לו הזדמנות להשתלב בפעילויותיו, להכיר את הדמויות המרכזיות וללמוד את כללי ההיררכיה והנאמנות במאפיה.

עם הצטרפותו למשפחת טוריסי, אנזו מתחיל לעלות בסולם ההיררכי של הארגון, מקבל משימות מההנהגה ונחשף למבנה הפנימי של הכוחות והקשרים בתוך המאפיה. הוא לוקח חלק בפעילויות כלכליות ופליליות, כולל עסקאות בינלאומיות, מעקבים והגנה על נכסים, ופוגש דמויות מפתח שממלאות תפקידים שונים. המתחים בין משפחת טוריסי לארגונים יריבים יוצרים מצבים מורכבים, והמשימות מחייבות אותו לפעול בקפידה ולשמור על מעמדו. במקביל מתפתח בינו לבין איזבלה, בתו של הדון, קשר אישי־סודי, והעלילה מציגה את השתלבותו של אנזו בעולם הפשע ואת קשריו עם הדמויות המרכזיות.

### משחקיות
בדומה לשני המשחקים הראשונים בזיכיון ובניגוד למשחק השלישי, "Mafia III", שהכיל עולם פתוח, המשחק הינו ליניארי מגוף שלישי מונחה נרטיב קולנועי.

## פיתוח
באוגוסט 2022, אישר מנכ"ל "Hangar 13", רומן הלדיק, במהלך ריאיון לרגל יום השנה ה-20 ל-"Mafia", כי האולפנים "החלו לעבוד על פרויקט Mafia חדש לגמרי", אך כי עדיין ייקח "מספר שנים" עד להשקתו. על פי נשיא "Hangar 13", ניק ביינס, האולפנים ביקשו לחזור "לשורשים של מה שהמעריצים אוהבים בזיכיון ה-Mafia"; משמעות דבריו של ביינס היו חזרה ל"נרטיב ליניארי עמוק" העומד בהלימה לנרטיב ומכניקות שהוצגו במהלך המשחק הראשון. לאחר שנודע כי המשחק כולל דיבוב מלא באנגלית, צרפתית, גרמנית, ספרדית, צ'כית ורוסית, אך לא באיטלקית – דבר העומד בסתירה להתרחשותו של המשחק באיטליה והתייחסותו למקורות הפשע המאורגן בסיציליה – וכי ניתן למצוא לוקליזציה איטלקית רק ככתוביות אופציונליות, הודיעה "Hangar 13" כי המשחק יציג דיבוב בשפה הסיציליאנית, בנימוק כי "האותנטיות נמצאת בלב הזיכיון של Mafia".

פיתוחו של המשחק נעשה באמצעות Unreal Engine 5, ועל מלאכת הבימוי הופקד אלכס קוקס, שהצהיר כי המעבר ל-Unreal Engine 5 "אפשר רמה גבוהה עוד יותר של נאמנות חזותית מאשר שאר משחקי Mafia הקודמים".

## הפצה
דבר פיתוחו של "Mafia: The Old Country" נחשף באמצעות טיזר-טריילר שהוצג במהלך שידור הלייב של "Gamescom: Opening Night Live 2024" ב-20 באוגוסט 2024. בהמשך, הופץ הקדימון הרשמי לראשונה במהלך טקס פרסי הגיימינג לשנת 2024, אם כי הוא הודלף מספר שעות קודם לכן. המשחק יצא לשוק עבור Microsoft Windows, פלייסטיישן 5 ו-Xbox Series X/S ב-8 באוגוסט 2025.

## קישורים חיצוניים
* 
* 

## הערות שוליים

קטגוריה:משחקי פעולה-הרפתקאות
קטגוריה:משחקים דמויי GTA
קטגוריה:משחקי Windows
קטגוריה:משחקי פלייסטיישן 5
קטגוריה:משחקי Xbox Series X/S
פיגוע הדריסה במגדבורג

**פיגוע הדריסה במגדבורג** היה פיגוע דריסה שבוצע ב-20 בדצמבר 2024 בשוק חג המולד במגדבורג שבגרמניה. לפי ממשלת מדינת סקסוניה-אנהלט, מדובר בהתקפה מכוונת. שישה בני אדם נרצחו בפיגוע, ולפחות 323 נפצעו. נהג הרכב הדורס נעצר.

## המחבל
לפי דיווחים בגרמניה, נהג הרכב הדורס הוא טאלב עבדול מוחסן , פסיכולוג ופסיכיאטר שנולד בסעודיה וקיבל מעמד של פליט בגרמניה לאחר שטען לרדיפה ולאיומים על חייו מכיוון שהפנה את גבו לאסלאם והפך לאתאיסט. דווח כי הדורס הביע תמיכה במפלגה הימנית-קיצונית "אלטרנטיבה לגרמניה" (AfD), המתנגדת להגירה.

## קישורים חיצוניים

## ראו גם
* פיגוע הדריסה בברלין
* פיגוע הדריסה בניו אורלינס

## הערות שוליים

קטגוריה:פעולות טרור ב-2024
קטגוריה:פיגועי טרור בגרמניה
קטגוריה:מגדבורג
מגדבורג
קטגוריה:2024 בגרמניה
תחבורה בהולנד

ממוזער|306x306 פיקסלים|רוכבי אופניים באמסטרדם
הולנד היא מדינה מערב אירופאית בעלת צפיפות גבוהה עם אחת המערכות התחבורה המפתוחות בעולם, בדגש על תחום האופניים. בהתאם, בהולנד יש רשת תשתיות תחבורה מודרנית וצפופה. בדוח התחרותיות הגלובלית שלו לשנים 2014–2015, הפורום הכלכלי העולמי דירג את תשתית התחבורה ההולנדית במקום הרביעי בעולם.

להולנד רשת כבישים כוללת בהיקף של 139,000 ק"מ, כולל 3,530 ק"מ של כבישים מהירים, בהולנד יש את אחת מרשתות הכבישים הצפופות בעולם; יותר צפופה מגרמניה וצרפת,אך לא צפופה כמו שכנתה הדרומית בלגיה. להולנדים יש גם רשת רכבות מפותחת, המחברת בין רוב העיירות והערים, כמו כן גם תשתית רכיבה ייעודית מקיפה, הכוללת כ-35,000 ק"מ של מסלול מופרד פיזית מתנועה ממונעת.

נמל רוטרדם הוא הנמל הימי הגדול בעולם מחוץ למזרח אסיה, והנמל הגדול ביותר באירופה. הוא מתחבר עם העורף שלו לגרמניה, שווייץ וצרפת דרך נהרות הריין והמוז. שני שלישים מכלל המשלוחים במים הפנימיים בתוך האיחוד האירופי, ו-40% מהמכולות, עוברים דרך הולנד. בנוסף, נמל אמסטרדם הוא הנמל הרביעי העמוס ביותר באירופה, לפי Eurostat.
ממוזער|רוכבי אופניים ב־Fietsstraat
ממוזער|מתן עדיפות לאופניים ב־Fietsstraat הולנדי
רכיבה על אופניים היא אמצעי תחבורה נפוץ בכל מקום בהולנד. 27% מכלל הנסיעות הן באופניים - הנתח המודאלי הגבוה ביותר מכל מדינה בעולם. יתרה מכך: 36% מההולנדים מציינים את האופניים כאמצעי התחבורה השכיח ביותר שלהם ביום טיפוסי. כ-85% מהאנשים מחזיקים לפחות אופניים אחד. בסך הכל להולנדים מוערכים לפחות 18 מיליון אופניים מתפקדים, משמע יותר מאחד לנפש, והרבה יותר מ-11.3 מיליון כלי רכב מנועי רשומים על הכביש. קילומטרג' הנסיעות המבוצעותבאופניים כמעט זהה לזה הנעשה על ידי משתמשי הרכבת.

רחוב אופניים הנקרא Fietsstraat הוא כביש שבו אופניים נחשבים לצורת התחבורה העיקרית והמועדפת ושבו מותרים מכוניות וכלי רכב ממונעים אחרים "כאורחים". העיצובים משתנים, אך רוב הדוגמאות משלבות אספלט אדום והמהירות המותרת היא 30 קמ"ש.רחובות Fietsstraat קיימים בעיקר באזורי מגורים שבהם קיימים כבישים דלי תנועה בכל מקרה. רחוב fietsstraat היה ברוב המקרים במקור כביש שהיה לו נפח תנועה נמוך לפני כן, ולכן הוסב בקלות. הם סוג חשוב של תשתית שהופך את הערים והערים בהולנד לבטוחות יותר עבור רוכבי אופניים. הם יכולים לשמש גם להפרדת מסלולים כדי לאפשר לרוכבי אופניים להימנע מכבישים עמוסים יותר ויש להם מסלולים ישירים לעיירות ודרכן.
ממוזער|רכבת בהולנד

## קישורים חיצוניים

## הערות שוליים

*
הולנד
מצעד סוף השנה של בילבורד הוט 100 לשנת 2024

[ממוזער|250px|"[Lose Control (שיר של טדי סווימס)|Lose Control" של טדי סווימס דורג במקום הראשון ברשימת סוף השנה. הוא הגיע למקום הראשון במצעד השבועי פעם אחת בלבד במרץ.]]
**מצעד סוף השנה של בילבורד הוט 100 לשנת 2024** הוא רשימת השירים המצליחים ביותר בארצות הברית לשנת 2024 של הבילבורד הוט 100. החל מ-28 באוקטובר 2023 נאספו נתוני המצעד לאורך השנה על ידי חברת לומינייט עד ל-19 באוקטובר 2024. הרשימה פורסמה ב-21 בנובמבר 2023.

## רשימת סוף שנה
[ממוזער|190x190 פיקסלים| ל[מורגן וולן יש חמישה שירים במצעד: "I Had Some Help" (בהשתתפות פוסט מאלון) במקום הרביעי, "Last Night" במקום ה-28, "Cowgirls" (בהשתתפות ארנסט) במקום ה-29, "Thinkin' Bout Me" במקום ה-31, ו-"Lies Lies Lies" במקום החמישים]]
[ממוזער|255x255 פיקסלים|שלושת קטעי ה[דיס שהפיק קנדריק לאמר נגד דרייק נכחו במצעד השנתי: "Not Like Us" במקום השישי, "Like That" (בהשתתפות פיוצ'ר ומטרו בומין) במקום ה-14 ו-"Euphoria" במקום ה-66.]]
[ממוזער|200px|חמישה שירים של [טיילור סוויפט נכנסו לרשימה – יותר מכל אמנית אחרת. שירים במצעד הם: "Cruel Summer" במקום ה-12, "Fortnight" (בהשתתפות פוסט מאלון) במקום ה-22, "" במקום ה-33, "I Can Do It With a Broken Heart". במקום ה-35, ו-"Down Bad" במקום ה-99.]]
[ממוזער|253x253 פיקסלים|[בילי אייליש הכניסה ארבעה שירים למצעד: "Birds of a Feather" במקום ה-15, "" במקום ה-46, "Lunch" במקום ה-48 ו-"Wildflower" במקום ה-89.]]
[ממוזער|253x253 פיקסלים|[דרייק (מוזיקאי)|דרייק הכניס למצעד ארבעה שירים: "Rich Baby Daddy" (בהשתתפות סקסי רד וסיזה) במקום ה-45, "First Person Shooter" (בהשתתפות ג'יי קול) במקום ה-61, "Act II: Date @ 8" (בהשתתפות 4באץ) במקום ה-80, ו-"IDGAF" (בהשתתפות Yeat) במקום ה-83.]]

## הערות שוליים

קטגוריה:מצעדי הבילבורד
אסחאב אל-כהף

**אסחאב אל-כהף** (בערבית: **أصحاب الکهف**, בתעתיק מדויק: **אצחאב אלכהף**; הפירוש המילולי: "חברי המערה" או "אנשי המערה") היה ארגון מיליטנטי קיצוני שיעי עיראקי שתואר כשלוחה של איראן. הארגון הופיע לראשונה באוגוסט 2019, ופעל נגד מטרות הקשורות לארצות הברית וטורקיה.

ב-19 באוגוסט 2024 הודיע הארגון על שמו החדש: "**גדודי זעקת ירושלים**" (كتائب صرخة القدس; בתעתיק מדויק: **כתאאב צרח'ת אלקדס**).

## משמעות השם
בקוראן, בסורת אל כהף (בעברית: "סורת המערה"), מובא הסיפור על אודות קבוצת צעירים שברחו בשל רדיפות דתיות בעיר, הסתתרו במערה ונפלה עליהם תרדמה. כשהתעוררו לאחר 309 שנה, גילו שכל תושבי העיר הפכו למאמינים.

## היסטוריה
הארגון הודיע על קיומו בטוויטר באוגוסט 2019 לאחר תקיפות אוויריות ישראליות על ארגונים מיליטנטיים שיעים בעיראק. עם זאת, ייתכן שהארגון היה פעיל כבר ב-2017, אך נמנע מלפעול נגד מטרות אמריקאיות, כי האמריקאים לחמו נגד המדינה האסלאמית, אויבם המשותף. עם הקמתו איים הארגון שבמקרה שהאויב הישראלי או האמריקאי יתקוף, יינתן מענה צבאי, אשר עשוי להיות מופנה בעיקרו נגד יעדים אמריקאיים.

במאי 2020, הארגון מתח ביקורת על מנהיגי קבוצות שיעיות מילטנטיות אחרות הנתמכות על ידי איראן והאשים אותם בסיוע לאויב לחסל את קאסם סולימאני ואבו מהדי אל-מוהנדס. בנוסף, האשים הארגון את ראש ממשלת עיראק מוסטפא אל-כאזמי שהוא "סוכן CIA".

ב-11 באוגוסט 2020, הארגון הודיע כי הפציץ שיירה לוגיסטית אמריקאית בסמוך לגבול עיראק-כווית והושמדו "ציוד וכלי רכב השייכים לאויב האמריקני". להודעה נלווה סרטון באורך 11 שניות ובו תיעוד של פיצוץ. עיראק וכווית הצהירו שלא התרחשה תקיפה כזו.

ב-27 באוקטובר 2020, הארגון הציע פרס כספי של עשרות אלפי דולרים לעיראקים שיספקו מידע על פעילותם של משקיעים בעיראק, מארצות הברית, ערב הסעודית, איחוד האמירויות או בריטניה.

ב-17 בנובמבר 2020 הותקפה שגרירות ארצות הברית באזור הירוק של בגדד, והארגון קיבל אחריות לתקיפה. ילד נהרג, ונפצעו חמישה אזרחים. לא נגרם נזק לעובדים אמריקאים או למתקנים של ארצות הברית.

ב-15 בפברואר 2021, הארגון תקף בסיס צבאי טורקי במוסול.

ב-7 באפריל 2022 נפגע רכב בשיירת אספקה של כוחות הקואליציה שפעלו בסוריה, ממטען צד שהוטמן בכביש במחוז אל-חסכה. הארגון פרסם צילומי וידאו של הרכב ההרוס.

בנובמבר 2022, ארגון אסחאב אל-כהף קיבל אחריות על הריגת האזרח האמריקני סטיבן טרול (Stephen Troll), בבגדאד, כנקמה על חיסולם של קאסם סולימאני ואבו מהדי אל-מוהנדס. מחלקת המדינה האמריקנית הודיעה שהאמריקני נהרג בניסיון חטיפה כושל. 

ביולי 2023, בעקבות , פרסם הארגון הצהרה שבה נאמר כי הוא "יתמקד בכל האינטרסים המסחריים והכלכליים של שוודיה בעיראק".

## הערות שוליים

קטגוריה:ארגוני טרור שיעיים
קטגוריה:ציר ההתנגדות
טרוי (ניו יורק)

**טְרוֹי** (באנגלית: **Troy**) היא עיר המחוז של מחוז רנסלר, במזרח מדינת ניו יורק שבארצות הברית. העיר ממוקמת לאורך הגדה המזרחית של נהר ההדסון ושייכת למטרופולין אולבני-סקנקטדי-טרוי.

על פי מפקד האוכלוסין האמריקני של 2020 מנתה אוכלוסיית העיר באותה העת 51,401 תושבים.

## דמוגרפיה
לפי מפקד האוכלוסין האמריקני של 2010 היו באותה העת 50,129 תושבים בטרוי. 69.7% מהתושבים הם לבנים, 16.4% אפרו-אמריקאים, 0.3% אינדיאנים, 3.4% אסייתים, 6.1% מגזע אחר ו-4.1% משני גזעים או יותר.

## גאוגרפיה
העיר ממוקמת כ-10 קילומטרים צפונית לאולבני, בירת ניו יורק, וכ-241 קילומטרים צפונית לעיר ניו יורק. העיר ממוקמת לאורך הגדה המזרחית של נהר ההדסון. העיר משתרעת על פני שטח של כ-28.64 קילומטרים רבועים, אשר מתוכם 1.81 קילומטרים רבועים הם שטחי מים.

## היסטוריה
האזור היה מיושב במשך שנים רבות על ידי שבט אינדיאנים מוהיקני. באמצע המאה ה-17 הוקמה התיישבות הולנדית באזור בו נמצא כיום היישוב. ההתיישבות ההולנדית נכבשה על ידי האנגלים ב-1664, ושם היישוב שונה ב-1789 ל"טרוי", על שם העיר העתיקה טרויה (באנגלית שתיהן נכתבות Troy).

במהלך המאה ה-19 הפכה טרוי למוקד תעשייה מרכזי בארצות הברית אשר תרמו באופן ניכר לצמיחתה הכלכלית.

## השכלה
בעיר מספר מוסדות להשכלה גבוהה בהם אוניברסיטת מחקר פרטית המכון הפוליטכני רנסלר אשר נוסדה בשנת 1824 והיא האוניברסיטה הטכנולוגית הוותיקה ביותר בעולם הדובר אנגלית ובחצי הכדור המערבי.

## קישורים חיצוניים

* 

## הערות שוליים

קטגוריה:יישובים שהוקמו ב-1787
קטגוריה:מדינת ניו יורק: ערים
אראז-נחצ'יבאן

**מועדון כדורגל אראז-נחצ'יבאן** (באזרית: **Araz-Naxçıvan Peşəkar Futbol Klubu**, או בקיצור **Araz-Naxçıvan PFK)** הוא מועדון כדורגל מהעיר נחצ'יבאן באזרבייג'ן, המשחק בליגת העל האזרית. המועדון הוקם לראשונה בשנת 1967 אך פורק לאחר התפרקות ברית המועצות, הוא הוקם ופורק שוב בתחילת שנות האלפיים, ובתצורתו הנוכחית הוא קיים מאז שנת 2013. המועדון מארח את משחקיו באצטדיון העירוני של נחצ'יבאן המכיל 12,800 מקומות.

## היסטוריה
המועדון הוקם בשנת 1967 והחל משנת 1968 שיחק בליגת המשנה הסובייטית, עד לקריסתה של ברית המועצות בשנת 1991, אז הפסיק גם המועדון את פעילותו. בשנת 2000, הוקם המועדון מחדש והחל להתחרות בליגת העל האזרית. אולם לאחר שתי עונות, עקב קשיים כלכליים המועדון הגיע לחדלות פרעון ופורק.

ב-23 במאי 2013 הוקם המועדון מחדש והצטרף לליגה האזרית הראשונה. כבר בעונתו הראשונה זכה המועדון באליפות הליגה הראשונה מה שזיכה אותו בכרטיס לליגת העל האזרית. בספטמבר 2014 לאחר פתיחת עונת 2014/2015 בליגת העל האזרית, המועדון קושר לשערוריית הטיית משחקים, מה שגרם לעזיבתם של מספר שחקני מפתח ולהתערבות הממשלה האוטונומית של נחצ'יבאן. ב-3 בנובמבר 2014, הודיע המועדון על פרישה מהליגה עקב החלטות שיפוט מוטות נגדו ב-17 בנובמבר 2014 ההחלטה הפכה רשמית והמועדון הפסיק להתחרות בליגת העל. בעונה לאחר מכן חזר המועדון להתחרות בליגה האזרית הראשונה. המועדון שיחק בליגה האזרית הראשונה עד לסיום עונת 2022/2023 בה זכה באליפות הליגה הראשונה ושב לליגת העל בעונת 2023/2024. את עונת החזרה שלה לליגת העל סיימה אראז-נחצ'יבאן במקום השלישי שזיכה אותה בכרטיס למוקדמות הקונפרנס ליג ולהופעת בכורה באירופה.

## תארים
* **הליגה האזרית הראשונה**
** **זכייה (2):** 2013/2014, 2022/2023
## תוצאות במסגרת האירופית
### תוצאות
בכל התוצאות (בית וחוץ) מספר השערים של אראז-נחצ'יבאן מוצג ראשון.

## קישורים חיצוניים
* 

## הערות שוליים

קטגוריה:קבוצות כדורגל שהוקמו ב-1967
קטגוריה:קבוצות כדורגל אזריות
חללית (שיר של להקת גזוז)

"**חללית**" הוא שיר של להקת גזוז. את השיר כתב והלחין דני סנדרסון, והוא מופיע באלבומה של להקת גזוז הנושא את שמה שיצא בשנת 1979. הסולנית בשיר היא מזי כהן.

## רקע
להקת גזוז הוציאה את אלבום הבכורה שלה, "גזוז", ב-1979. האלבום יצא לאחר שהלהקה כבר הייתה פעילה כשנה והופיעה בתוכניות הטלוויזיה הראשונות ששודרו בצבע בישראל. האלבום כלל 11 שירים, שרובם נכתבו והולחנו על ידי דני סנדרסון והפכו ללהיטים מוכרים, ביניהם "תשע בכיכר", "היא לא תדע", "אמא ודני" ו"גוביינא".
המוזיקה באלבום הושפעה מסגנון הרוק הקליל והרוקנרול האמריקאי של שנות ה-70, והשירים התאפיינו בהומור עשיר ומשחקי לשון. בהופעותיה, שילבה הלהקה קטעי מעבר מצחיקים בין השירים, בדומה למסורת של הלהקות הצבאיות ששילבו מוזיקה עם קטעי בידור. הלהקה נוסדה על ידי דני סנדרסון ואברהם דשא (פשנל) בשיתוף חברת המשקאות "גזוז", שהעניקה ללהקה את שמה. ההרכב כלל תשעה חברים: גידי גוב, מזי כהן, מוטי דיכנה, דני פאר, מאיר שפייזר, זיו בן, גרי רזניק ושלמה חממי, בנוסף לסנדרסון. אף על פי שגודל ההרכב תרם לעושר המוזיקלי, הוא גם היה אחד הגורמים שהובילו לפירוק הלהקה.

## תוכן השיר
זהו שיר רוק, המסופר מנקודת מבטה של אישה. היא מספרת על מפגש מיוחד עם חייזר שנחת במרפסת ביתה והזמין אותה להרפתקה בחלל. לאחר טיול קסום בין הכוכבים, היא נשארה עם געגועים וציפייה לשובו, ממתינה במרפסת. השיר משקף בצורה מעניינת את המציאות הטכנולוגית של תקופתו: החייזר מתואר כיצור חמוד בעל שתי אנטנות - אחת לקליטת שידורי הטלוויזיה הישראלית ואחת לשידורי ירדן. תיאור זה מהווה רמז אירוני למצב התקשורת בישראל באותה תקופה, כשהייתה רק תחנת טלוויזיה אחת, והצופים שהיו בני-מזל עם אנטנה חזקה יכלו לקלוט גם את השידורים מירדן. יש כאן הומור עדין בכך שדני סנדרסון, כותב השיר, מדמיין עתיד שבו טיסות בין-כוכביות הן דבר אפשרי, אך עדיין משאיר את הטכנולוגיה התקשורתית מוגבלת לשני ערוצים בלבד - כמו המציאות של אותם ימים.

### ביצועים
* 
* 
* 

### גרסאות כיסוי
* , {2006}
* חללית, בביצוע כברה קסאי, מתוך "כוכב נולד – עונה 1", (2009)
* 
* 
* מתוך התכנית כוח הקצב, שבה שונתה הדוברת לדובר.
* ביצוע של אפרת רייטן מתוך כדור פורח 1994.

## קישורים חיצוניים
* '''חללית''', באתר הספרייה הלאומית
* 
* אקורדים לשיר '''חללית''', באתר Tab4u

## הערות שוליים

קטגוריה:שירי גזוז
קטגוריה:שירים בעברית
קטגוריה:שירים שנכתבו על ידי דני סנדרסון
קטגוריה:שירים שהולחנו על ידי דני סנדרסון
קטגוריה:שירים על חיים מחוץ לכדור הארץ
מרקו וולף

**מרקו וולף** (בספרדית: **Marco Wolff**; נולד ב-14 בדצמבר 1996 בבואנוס איירס שבארגנטינה) הוא כדורגלן יהודי-ארגנטינאי שמשחק בעמדת השוער במכבי פתח תקווה.

## קריירה
וולף החל את הקריירה המקצועית שלו בטיגרה. הוא ערך את הופעתו היחידה במועדון ב-10 במרץ 2020 בהפסד 0–2 בחוץ למועדון בוליבר מבוליביה במשחק השני בשלב הבתים של גביע ליברטדורס.

ביולי 2021 חתם וולף במכבי פתח תקווה בחוזה לשנה עם אופציה לשתיים נוספות. הוא אמר ש"מגפת הקורונה בארגנטינה והמשבר הכלכלי של מולדתו גרמו לו להגר". וולף, יהודי, זכאי לאזרחות ישראלית לפי חוק השבות ולכן אינו תופס מקום במכסת השחקנים הזרים של הליגה.

מכבי פתח תקווה ירדה ליגה בעונתו הראשונה של וולף, אך חזרה ליגת העל שנה אחרי זה בתור אלופת הליגה לאומית לעונת 2022/23.

בפברואר 2024 חתם על חוזה חדש עד 2027. ב-30 במאי זכה בתואר השני שלו עם המועדון, גביע המדינה, לאחר ניצחון 0–1 בגמר על הפועל באר שבע.

## תארים
;מכבי עירוני פתח תקווה
* גביע המדינה: 2023/2024

## חיים אישיים
נולד בבואנוס איירס. בנו של וולדו אזקיאל וולף, שהיה גם הוא שוער מקצועי. לימים הפך הבכור לבית וולף לפוליטיקאי. וולף החל לשחק כדורגל ב-Sociedad Hebraica ארגנטינה, וייצג את האומה שלו במשחקי המכביה 2013.

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:כדורגלנים ישראלים
קטגוריה:כדורגלנים יהודים
קטגוריה:שוערי כדורגל ארגנטינאים
קטגוריה:שוערי כדורגל ישראלים
קטגוריה:שוערי כדורגל יהודים
קטגוריה:בואנוס איירס: כדורגלנים
קטגוריה:ספורטאים יהודים ארגנטינאים
קטגוריה:כדורגלני טיגרה
קטגוריה:כדורגלני מכבי פתח תקווה
קטגוריה:ספורטאים ארגנטינאים בישראל
קטגוריה:ארגנטינאים שנולדו ב-1996
קטגוריה:ישראלים שנולדו ב-1996
אבא סליחה טעיתי

"**אבא סליחה טעיתי**" הוא אלבום הבכורה של הזמרת הישראלית ליאת בנאי. האלבום יצא לאור בשנת 1994, בהוצאת חברת התקליטים אבי גואטה הפקות בע"מ. את האלבום הוציאו בפורמט של תקליטור ובמרוצת השנים היה זמין להורדה דיגיטלית והועלה לסטרימינג. בעטיפתו ניתן לראות את אבי ביטר, שלקח בו חלק.

באלבום נכלל הלהיט "אבא סליחה טעיתי", כמו גם הדואט "דואט הפרידה" עם אבי ביטר.

## רקע
בשנת 1991 בגיל שש-עשרה שרה ליאת בנאי לראשונה בפני קהל, במסיבת פורים של בית הספר במועדון הטרויה בראשון לציון, שם היא ביצעה את השיר "טיפת מזל" של זהבה בן. הזמר אבי ביטר שנכח במקום הציע לבנאי להוציא אלבום. שם משפחתה המקורי הוא בן־אבו, והיא סיפרה באחד הראיונות איתה שמנהל מועדון בו הופיעה אמר שזה לא שם מסחרי ויעץ לה להחליף לבנאי, כמו המשפחה המפורסמת. ההורים שלה מאוד כעסו ואמרו שזה ישנה את המזל שלה בחיים.

בהמשך לכך, הוציאה את אלבומה הראשון "אבא סליחה טעיתי".

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי בכורה מ-1994
קטגוריה:אלבומי ליאת בנאי
קטגוריה:אלבומים בעברית
קטגוריה:אלבומי חברת אבי גואטה הפקות בע"מ
מערכת הבריאות בארצות הברית

[ממוזער|400px|עלויות שירותי הבריאות בארצות הברית עולה על אלה של מדינות אחרות, יחסית לגודל המשק וה[תוצר מקומי גולמי]]
את שירותי הבריאות בארצות הברית מספקים בעיקר גופים פרטיים, והגישה לשירותים הרפואיים תלויה במידה רבה בכך שיש לאנשים ביטוח בריאות. לכ-60% מהאמריקאים יש כיסוי ביטוחי מהמעסיק שלהם, בעוד שיתר האוכלוסייה חייבת לרכוש ביטוח רפואי פרטי או להסתמך על תוכניות ציבוריות כמו מדיקר ומדיקייד  המיועדות לקבוצות מסוימות באוכלוסייה, כגון קשישים, אנשים בעלי הכנסה נמוכה ואנשים עם מגבלויות.יחד עם זאת, לחלק ניכר מאוכלוסיית ארצות הברית - בסביבות 16%, שהם כ-47 מיליון אמריקאים - אין שום ביטוח רפואי, וכתוצאה מכך למיליוני אמריקאים אין גישה לשירותים רפואיים חיוניים. כל התושבים להם אין ביטוח רפואי נאלצים לשלם בעצמם עלויות גבוהות במיוחד עבור שירותים רפואיים ותרופות.

ארצות הברית היא המדינה המפותחת היחידה בעולם ללא מערכת של שירותי בריאות אוניברסליים. למרות שההוצאות על שירותי הבריאות בארצות הברית גבוהות יותר מאשר כל מדינה אחרת בעולם, העלויות הגבוהות לא בהכרוח מובילות לתוצאות טובות יותר בהשוואה לשירותי הבריאות של יתר המדינות המפותחות בעולם.

לאורך השנים נעשו מאמצים רבים להוביל רפורמות במערכת הבריאות האמריקנית במטרה להוביל לשינוי בעלויות של שירותי הבריאות, להרחיב את הכיסוי הביטוחי ולשפר את איכות הטיפולים. חוק הגנת החולה וטיפול בר השגה משנת 2010 ניסה לספק מענה לחלק מהסוגיות הללו והצליח להקטין באופן משמעותי את כמות האמריקנים הלא מבוטחים. עם זאת, עדיין קיימות בעיות מהותיות במערכת הבריאות האמריקנית שהחוק לא פתר.

מערכת הבריאות האמריקאית מסתמכת במידה רבה על כך שחברות ביטוח פרטיות והמעסיקים יספקו לאוכלוסייה האמריקנית ביטוח בריאות.

## היסטוריה

בעשור השני של המאה ה-20, עם עליית הרפואה המודרנית, החלו קמפיינים בעד כינון מערכת רווחה רפואית לאומית בארצות הברית.

בשנת 1965 הוביל הנשיא לינדון ג'ונסון חקיקה שיצרה את ביטוחי הבריאות הממשלתיים מדיקר ומדיקייד.

בשנת 2010 אושר בארצות הברית חוק הגנת החולה וטיפול בר השגה, המכונה " אובמה-קֶר".

## ראו גם
* הרפורמה בשירותי הבריאות בארצות הברית

## קישורים חיצוניים

* 
* 
* 
* 
* 

## הערות שוליים

קטגוריה:ארצות הברית: בריאות ורפואה
בנג'מין הרדינג

**בנג'מין פרנקלין הרדינג** (באנגלית: **Benjamin Franklin Harding**; 4 בינואר 1823 – 16 ביוני 1899) היה פוליטיקאי ומשפטן אמריקאי שהיה חבר הסנאט של ארצות הברית מטעם מדינת אורגון.

## ביוגרפיה
הרדינג נולד בפנסילבניה בשנת 1823. ב-1847 סיים לימודי משפטים ומ-1849 עבד כעורך דין בג'ולייט שבאילינוי. ב-1850 עבר לקליפורניה ומשם לאורגון. באותה השנה נבחר לחבר בית המחוקקים של טריטוריית אורגון. בין 1855 ל-1859 כיהן כמזכיר טריטוריית אורגון ובין 1860 ל-1861 היה יושב ראש בית הנבחרים של אורגון.

ב-1862 נכנס לסנאט כדי לאייש את מושבו של אדוארד דיקינסון בייקר, שנהרג במהלך מלחמת האזרחים האמריקנית שנה קודם לכן. הוא כיהן בסנאט עד מרץ 1855. הרדינג הצביע, יחד עם הסנאטור האחר מטעם אורגון ג'יימס נסמית', בעד התיקון ה-13 לחוקת ארצות הברית, שהורה על ביטול העבדות בארצות הברית. בכך היו השניים הסנאטורים היחידים מטעם המפלגה הדמוקרטית שהצביעו בעד התיקון.

במהלך חייו נישא הרדינג פעמיים: ב-1851 נישא לאליזבת קוקס והזוג הביא לעולם כמה ילדים. קוקס נפטרה ב-1868 והרדינג נישא בשנית לפ. וו. בוש. לאחר שסיים את כהונתו בסנאט עבר להתגורר בסיילם. מספר שנים אחר כך עבר ל, שם נפטר בגיל 76.

## קישורים חיצוניים
* 

## הערות שוליים

קטגוריה:אמריקאים ילידי פנסילבניה
קטגוריה:חברי הסנאט של ארצות הברית מאורגון
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1823
קטגוריה:אמריקאים שנפטרו ב-1899
ג'וזף ארל

**ג'וזף היינסוורת' ארל** (באנגלית: **Joseph Haynsworth Earle**; 30 באפריל 1847 – 20 במאי 1897) היה פוליטיקאי אמריקאי, אשר כיהן כחבר הסנאט של ארצות הברית מטעם קרוליינה הדרומית.

## ביוגרפיה
ארל נולד ב-30 באפריל 1847 בגרינוויל, קרוליינה הדרומית, ולמד בבתי ספר פרטיים בסאמטר. הוא היה צוער שנה ראשונה באקדמיה הצבאית של קרוליינה הדרומית (כיום המצודה) עם פרוץ מלחמת האזרחים האמריקנית, והתגייס לצבא הקונפדרציה. ג'וזף התגייס לסוללת צ'ארלס, שבסיום המלחמה הייתה חלק מיחידת הארטילריה של קמפר, לאחר שהגיע לדרגת סמל. הוא סיים את לימודיו באוניברסיטת פורמן (גרינוויל) ב-1867, לימד בבית הספר במשך שנתיים, למד משפטים, התקבל ללשכת עורכי הדין ב-1870 והחל לעסוק במקצוע באנדרסון. הוא חזר לסאמטר ב-1875 והמשיך לעסוק במשפטים; הוא התעניין גם בעסקי עצים ובעיסוקים חקלאיים.

ארל כיהן כחבר בבית הנבחרים של קרוליינה הדרומית בין השנים 1878 ל-1882, וכחבר בסנאט של קרוליינה הדרומית בין השנים 1882 ל-1886. הוא היה התובע הכללי של קרוליינה הדרומית בין השנים 1886 ל-1890, דחה את המועמדות לתפקיד המושל, והתמודד ללא הצלחה לתפקיד התובע הכללי ב-1890. הוא חזר לגרינוויל ב-1892, ונבחר לשופט מחוזי ב-1894. הוא נבחר כדמוקרטי לסנאט האמריקני, וכיהן מ-4 במרץ 1897 ועד מותו בגרינוויל, קרוליינה הדרומית ב-20 במאי 1897.

## מורשת
ג'וזף ארל היה נינו של אליאס ארל, בן דודו של ג'ון לורנס מאנינג אירבי, ואחיינו של ויליאם לוונדס יאנסי, כולם היו חברי הקונגרס האמריקאי (ינסי גם כיהן כחבר קונגרס הקונפדרציה).

מקום הולדתו, בית העיר ארל, התווסף למרשם הלאומי של מקומות היסטוריים בשנת 1969.

## קישורים חיצוניים
* 
* 

קטגוריה:אמריקאים ילידי קרוליינה הדרומית
קטגוריה:גרינוויל (קרוליינה הדרומית): אישים
קטגוריה:בוגרי אוניברסיטת פורמן
קטגוריה:התובעים הכלליים של קרוליינה הדרומית
קטגוריה:חברי הסנאט של ארצות הברית מקרוליינה הדרומית
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1847
קטגוריה:אמריקאים שנפטרו ב-1897
מונטיין

**מונטיין** ו**מונטן** הם התעתיקים בעברית לשם **Montaigne** (הראשון בהגייה באנגלית, השני בהגייה בצרפתית).
הקונצרטהאוס של ברלין

**הקונצרטהאוס של ברלין** (בגרמנית: **Konzerthaus Berlin**) הוא אולם קונצרטים בברלין. משכנה של תזמורת הקונצרטהאוס של ברלין.

האולם ממוקם בכיכר ז'נדארמנמארקט ברובע מיטה, והוא נבנה במקור כאולם תיאטרון. הוא פעל לראשונה בין השנים 1818 ל-1821 תחת השם "שפילהאוס ברלין", ואז כ"תיאטרון ז'נדארמנמארקט". לאחר מלחמת העולם השנייה הפך המקום לאולם קונצרטים, ושם המקום שונה לשם הנוכחי בשנת 1994.

בכל קיץ האולם מארח גם את פסטיבל "Georg Christian Unger", שהוא פסטיבל בינלאומי לתזמורות נוער סימפוניות.

## היסטוריה
### התיאטרון הלאומי (1802–1817)
הבניין שקדם לו, התיאטרון הלאומי בפרבר פרידריכשטדט, נשרף ב-1817. הוא תוכנן על ידי קרל גוטהארד לאנגהנס, ונהפך לפעיל ב-1 בינואר 1802.

### התיאטרון המלכותי (1817–1870)
האולם החדש תוכנן על ידי קארל פרידריך שינקל בין השנים 1818 ל-1821. התיאטרון המלכותי החדש הושק ב-18 ביוני 1821 עם הבכורה המוערכת של האופרה "הקלע החופשי" מאת קרל מריה פון ובר. יצירות נוספות שעלו לראשונה בתיאטרון זה כוללות את "אונדינה" מאת א.ת.א. הופמן ב-1816. במהלך מהפכת 1848, האולם המרכזי שלו שימש מקום מושבה של האספה הלאומית הפרוסית במשך מספר שבועות בספטמבר, כאשר כיכר ז'נדארמנמארקט הייתה זירה מרכזית לאירועים פוליטיים.

### התיאטרון הפרוסי (1870–1944)
בכורות בולטות בתקופה זו כללו את "פנטזילה" מאת היינריך פון קלייסט ב-1876, ואת "עלייתה של האנל הקטנה" מאת גרהרט האופטמן ב-1893.

לאחר מלחמת העולם הראשונה נפתח ה"שפילהאוס" מחדש תחת השם "התיאטרון הפרוסי ברלין" באוקטובר 1919. תחת הנהלתו של המפיק והבמאי הגרמני הידוע ליאופולד ג'סנר, הפך במהרה לאחד התיאטראות המובילים של הרפובליקה של ויימאר, מסורת שהמשיכה בצורה מעורבת על ידי יורשו, גוסטף גרינדגנס, לאחר עליית הנאצים לשלטון ב-1933. גרינדגנס ביים הפקה מפורסמת של "פאוסט" של גתה והבכורה של טרגדייתו של גרהרט האופטמן "איפיגניה בדלפי" ב-1941.

### לאחר מלחמת העולם השנייה
הבניין נפגע קשות בהפצצות של בעלות הברית ובקרב על ברלין. לאחר שבניתו שוחזרה בשנת 1977. הוא נפתח מחדש בשנת 1984 עם קונצרט גאלה. האולם הגדול מצויד בעוגב מרשים בעל ארבעה מנועים שנבנה על ידי חברת "יהמליך אורגלבאו דרזדן" ב-1984. העוגב כולל ארבעה מנועים ודוושות, 74 סטופים ו-5,811 צינורות. בשנת 1994 שונה שם המקום ל"קונצרטהאוס של ברלין".

נכון לשנת 2004 נחשבה האקוסטיקה של האולם לאחד מחמשת אולמות הקונצרטים הטובים ביותר בעולם למוזיקה או אופרה.

## קישורים חיצוניים
* 

קטגוריה:ברלין: מבנים
קטגוריה:ברלין: תרבות
קטגוריה:גרמניה: אולמות קונצרטים
מצודת אל-קאהרה (תעז)

**מצודת אל-קאהרה** (בערבית: **قلعة القاهرة**; תעתיק: קלעת אל-קאהרה) בעיר תעז, תימן ממוקמת על המדרון הצפוני של  ומשקיפה על העיר.

את המצודה בנה הסולטאן עבדאללה בן מוחמד א-סאליחי, ואחיו  בנה סביבה את העיר תעז.

המצודה בנויה בגובה 1,500 מטרים מעל פני הים.

## אטימולוגיה
פירוש המילה הערבית قاهر (תעתיק: קאהר) הוא: מנצח, מכריע, חזק, עוצמתי. והשם ניתן למצודה, בהיותה "מנצחת", מתנשאת ומשקיפה מעל המישורים שסביבה וכסמל לכוחה.
## היסטוריה
את המצודה בנה במחצית הראשונה של המאה ה-12, הסולטאן עבדאללה בן מוחמד א-סאליחי. אחיו עלי בנה את העיר תעז בתוך החומות ובהמשך העיר גדלה אל מחוץ להן.

במאה ה-13 המצודה הייתה מקום מושבו של המלך  ובמאה ה-16 היא הייתה בשליטת .

במהלך שנות ה-40 בזמן שלטון האימאמים, שימשה מצודת אל-קאהרה מקום מעצר לבני ערובה פוליטיים למתנגדי השלטון. ילדים, בני מכובדים משבטים מורדים, הוחזקו בכלא המצודה על מנת להבטיח שהשבטים לא ימרדו.

בין השנים 2002–2012 המצודה עברה תהליך שיקום מקיף אך ב-2014, במהלך מלחמת האזרחים בתימן, נהרסו חלקים מהמצודה: המוזיאון נהרס כליל וכן השער הראשי (היחיד) שבצד הדרומי. בנוסף, מים שחלחלו גרמו סדקים לחומה ולמבנים.
ממוזער|מבט על המצודה, מהעיר, בשעת ערב
לאחר שנכבשה על ידי החות'ים הותקפה המצודה מהאוויר על ידי כוחות הקואליציה בראשות סעודיה ושוב נגרם נזק רב.

## המצודה
שמאל|ממוזער|300x300 פיקסלים| פארק '''מצודת קהיר''' בתעזהמצודה מורכבת משני חלקים עיקריים:
# "אלעדינה" (בערבית: العدينة) כולל גני נוי בטרסות הבנויות על מדרון ההר וארבעה ארמונות. בין הארמונות קישרו מנהרות ומעברים סודיים.
# "אלמע'רבה" (בערבית: المغربة) כולל מספר ארמונות, מגדלי שמירה, אסמים ומכלי מים.
חומות המצודה נבנו במבצע הנדסי מורכב ביותר, בגובה 120 מטרים ובעובי של ארבעה מטרים. בתוך החומות היו וישנם חדרים שבעבר שימשו את המשרתים ואת השומרים.

## קישורים חיצוניים

## הערות שוליים

קטגוריה:תימן: היסטוריה
הארי פוטר וגביע האש (משחק וידאו)

***הארי פוטר וגביע האש*** הוא משחק וידאו מסוג משחק פעולה-הרפתקאות משנת 2005 שפורסם על ידי Electronic Arts. הוא מבוסס על הסרט בעל אותו השם משנת 2005.

המשחק שוחרר עבור Game Boy Advance, GameCube, Microsoft Windows, Nintendo DS, PlayStation 2, Xbox ו־PlayStation Portable . הוא זכה לביקורות מעורבות מהמבקרים, כאשר הסוקרים נהנו מהיקף הלחשים והמשחקיות, אך פחות התרשמו מהאורך הקצר ומהיעדר חקירה חופשית וחווית הלימודים בהוגוורטס כפי שהיא במשחקים הקודמים, ושימת דגש על אירועים נקודתיים כפי שבאו לידי ביטוי בסרט.

## משחקיות
המשחק עוקב אחר האירועים והדמויות של מהספר והסרט, כשהשחקן שולט בהארי פוטר (בקולו של דניאל לרנר), הרמיוני גריינג'ר ( הרפר מרשל ), ורון וויזלי ( גרג צ'ילין ). המשחק משתמש בגרסה משופרת של מכניקת הליהוק הקבוצתי שנמצא ב- *[[הארי פוטר והאסיר מאזקבאן (משחק וידאו)|Harry Potter and the Prisoner of Azkaban]]*. גם הגרפיקה שונה מהמשחקים הקודמים של וישנו דגש על גרפיקה ריאליסטית (יחסית לתקופה) ולא על גרפיקה מצוירת כפי שהופיע במשלקים הקודמים. הדמויות עצמן דומות יותר למקבילותיהן לסרט מאשר במשחקים קודמים. המשחק *בגביע האש* הוא הרבה יותר מכוון אקשן, וזה שינוי ממרכיבי הפאזל וההרפתקאות שנמצאו במשחקים הקודמים של הסדרה.

המשחק מחולק לרמות מסוימות, במקום לשוטט חופשי ברחבי טירת הוגוורטס כמו במשחקים קודמים. רמות משוחקות מחלקים מהרומן שעליו מבוסס המשחק, עם רמות הנעות מגביע העולם בקווידיץ', חדר האמבטיה של המפקד, וחממות הרבולוגיה; אשר ניתן להזין מתוך המשחק " pensieve ". המשחק כולל גם מצבים מחוץ ללחימה, כולל הטסת מטאטא ושחייה מתחת למים.

בראשון לסדרה, שחקנים יכולים לשחק את המשחק עם חברים, ויכולים לשלב את הקסמים והקסמים שלהם כדי להפוך אותם לחזקים יותר. שחקנים יכולים גם ללכוד שעועית נעה באמצעות *Accio* ולהגדיל את הכוח שלהם עם קלפי אספנים, יצורים ודמויות. המשחק מחולק למספר רמות לא רצופות, חלקן ננעלות בתחילת המשחק עד שהשחקן אוסף מספיק מגני קוסם משולש כדי לפתוח אותו.

## ביקורת
*גביע האש* קיבל ביקורות "מעורבות או ממוצעות" בכל גרסאות המשחק, *[[Famitsu]]* העניקה לו ציון משולב של 28 מתוך 40 עבור גרסת ה-DS, ו-27 מתוך 40 לגרסת GameCube. *Famitsu Cube + Advance* נתן הן לגרסת ה-DS והן לגרסאות GameCube ציון של 27 מתוך 40.

*[[Detroit Free Press]]* העניקה לגרסת GameCube את כל ארבעת הכוכבים ואמרה, "זהו משחק וידאו מופתי מכיוון שניתן ליהנות ממנו ברמות רבות. שחקנים צעירים יותר יכולים פשוט לחקור את עולם *הארי פוטר* העשיר הזה מבחינה גרפית ולהצליח. שחקנים מבוגרים ייהנו לתמרן את הקסם על ידי בחירת לחשים וכישורים והטלת קסמים יחד עם חברים." עם זאת, *[[הסידני מורנינג הרלד|The Sydney Morning Herald]]* העניק למשחק שלושה כוכבים מתוך חמישה והצהיר כי גולת הכותרת שלו "הוא מרדף קצר אך מרגש במקל מטאטא נגד דרקון נושף אש. הפסקה מתחת למים פחות מוצלחת, למרות שהיא מספקת גיוון".

## קישורים חיצוניים
* 

## הערות שוליים

משחקים
קטגוריה:משחקי פעולה-הרפתקאות
קטגוריה:משחקי תפקידים ממוחשבים
קטגוריה:משחקי הרפתקה ממוחשבים
קטגוריה:משחקי Windows
קטגוריה:משחקי אקס בוקס
קטגוריה:משחקי פלייסטיישן 2
קטגוריה:משחקי פעולה-תפקידים
קטגוריה:משחקי גיים בוי
קטגוריה:משחקי וידאו משנת 2005
דרגות הכוחות המזוינים של אוקראינה

**[[דרגה צבאית|דרגות]] [[הכוחות המזוינים של אוקראינה]]** מבוססות על סולם הדרגות של נאט"ו. קיימת הקבלה בין דרגות כל הזרועות בכוחות המזוינים של אוקראינה.
## דרגות הקצינים

## דרגות החוגרים

## ראו גם
* הכוחות המזוינים של אוקראינה

## קישורים חיצוניים

דרגות
אוקראינה
אניאטוז'ה

**אניאטוז'ה** (בספרדית: **Añatuya**) היא עיר בפרובינציית סנטיאגו דל אסטרו בארגנטינה והעיר הראשית בנפת טבואדה. העיר שוכנת בדרום-מזרח הפרובינציה ממזרח לנהר סלאדו, כ-150 ק"מ מבירת הפרובינציה סנטיאגו דל אסטרו. העיר הוקמה ב-5 ביולי 1912 על ידי מנואל טבואדה. העיר משמשת כמושבה של דיוקסיית אניאטוז'ה של הכנסייה הקתולית. לפי מפקד משנת 2010 התגוררו בה באותה העת 23,236 תושבים.

## קישורים חיצוניים

 

קטגוריה:סנטיאגו דל אסטרו: ערים
ג'ון טיילור (פוליטיקאי מקרוליינה הדרומית)

**ג'ון טיילור** (באנגלית: **John Taylor**) היה פוליטיקאי אמריקאי שכיהן כחבר בית הנבחרים של ארצות הברית מטעם קרוליינה הדרומית.

## ביוגרפיה
תאריך הלידה של טיילור ידוע. בשנים 1802–1805 היה טיילור חבר בית הנבחרים של קרוליינה הדרומית. הוא נבחר כדמוקרטי-רפובליקני לבית הנבחרים של ארצות הברית לקונגרס ה-14, וכיהן מ-4 במרץ 1815 עד 3 במרץ 1817, אך לא הצליח להיבחר מחדש לקונגרס ה-15 ב-1816 ולא הצליח להיבחר לקונגרס ה-17 ב-1820. תאריך מותו אינו ידוע.

הוא התחתן עם מרי מרגרט סמית', בתו של הסנאטור מקרוליינה הדרומית ויליאם סמית'. בתם, מרי מרגרט סמית' טיילור, נישאה לעיתונאי ובעל המטעים מרדית' קלהון.

## קישורים חיצוניים
* 
* 

קטגוריה:חברי בית הנבחרים של ארצות הברית מקרוליינה הדרומית
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו במאה ה-18
קטגוריה:אמריקאים שנפטרו במאה ה-19
אמיר שדה (אלבום)

"**אמיר שדה**" הוא אלבום הבכורה של הזמר הישראלי אמיר שדה. הוא יצא לאור ב-3 בדצמבר 2024 בהוצאה עצמית אמיר ובן בהפצה של חברת די-מיוזיק.

## רקע והרכב
אמיר שדה היה חלק מהצמד "אמיר ובן" שהחל לפעול בשנת 2016 וזכה לפופולריות. השניים החליטו באופן משותף שהצמד לא ימשיך במתכונת הקודמת, ושדה ייצא לדרך חדשה כסולן. האלבום כולל את מעורבותו של בן מאור כמעבד ומפיק מוזיקלי.

## קידום
שדה הוציא סינגלים מהאלבום, כולל "מבטא", "נס" עם דוד בן ארזה, שנכנס לפלייליסט לילה בגלגלצ ו"אברהם", שבו סימפל את השיר "אברהם" של דניאלה ספקטור, עם טקסט שמתייחס לאקטואליה.

בינואר 2025 התקיימה הופעת השקה לאלבום. בפברואר 2025 השיר "וונדרוול" כסינגל שיווקי מתוך האלבום לתחנות הרדיו הישראלי.

## רשימת רצועות

## קישורים חיצוניים

## הערות שוליים

### ביאורים

קטגוריה:אלבומי בכורה מ-2024
קטגוריה:אלבומים בעברית
קטגוריה:אלבומים בהוצאה עצמית
קטגוריה:אלבומי חברת די-מיוזיק
אליאס ארל

**אליאס ארל** (באנגלית: **Elias Earle**; 19 ביוני 1762 – 19 במאי 1823) היה פוליטיקאי אמריקאי שכיהן כחבר בית הנבחרים של ארצות הברית מטעם קרוליינה הדרומית.

## ביוגרפיה
ארל נולד ב-19 ביוני 1762 במחוז פרדריק שבמושבת וירג'יניה, למד בבית ספר פרטי ועבר למחוז גרינוויל, קרוליינה הדרומית, בספטמבר 1787. הוא היה אחד מיצרני הברזל הראשונים בדרום, ועסק בחיפושי ברזל ובניהול משא ומתן באזור הברזל של ג'ורג'יה.

ארל כיהן כחבר בית הנבחרים של קרוליינה הדרומית מ-1794 עד 1797 וכחבר הסנאט של קרוליינה הדרומית ב-1800. הוא נבחר מטעם המפלגה הדמוקרטית-רפובליקנית לקונגרס התשיעי, וכיהן מ-4 במרץ 1805 עד 3 במרץ 1807. הוא נבחר שוב לקונגרסים ה-12 וה-13, וכיהן מ-4 במרץ 1811 עד 3 במרץ 1815. לאחר מכן נבחר שוב לקונגרסים ה-15 וה-16, וכיהן מ-4 במרץ 1817 עד 3 במרץ 1821. הוא מת בסנטרוויל שבקרוליינה הדרומית ב-19 במאי 1823, ונקבר בבית הקברות אולד ארל, בונקום רואד, גרינוויל, קרוליינה הדרומית.

## משפחתו
אליאס ארל היה בנם של סמואל ארל השלישי, חבר בית הבורגס בווירג'יניה מ-1742 עד 1747, (1692 מחוז וסטמורלנד, וירג'יניה – 1771 מחוז וורן, וירג'יניה) ואליזבת הולדברוק. אליאס התחתן עם פרנסס וילטון רובינסון (26 במרץ 1762 – 12 בספטמבר 1823) ב-17 בספטמבר 1782 במחוז קינג ג'ורג', וירג'יניה. היא הייתה בתם של ג'רארד רובינסון (1725 - 1770) ואליזבת' מונטית'.

אחייניו של אליאס ארל, סמואל ארל וג'ון ארל, כמו גם הנינים ג'ון אירבי וג'וזף ארל, כיהנו גם הם כחברי הקונגרס של ארצות הברית.

ביתו, בית העיר ארל, התווסף למרשם הלאומי של מקומות היסטוריים בשנת 1969. אחוזתו פותחה בין השנים 1915 ל-1930, ובשנת 1982 הוכרזה כ"רובע ההיסטורי קול. אליאס ארל".

## קישורים חיצוניים

* 
* 

## הערות שוליים

קטגוריה:אמריקאים ילידי וירג'יניה
קטגוריה:חברי בית הנבחרים של ארצות הברית מקרוליינה הדרומית
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו ב-1762
קטגוריה:אמריקאים שנפטרו ב-1823
תומאס מור (פוליטיקאי מקרוליינה הדרומית)

**תומאס מור** (באנגלית: **Thomas Moore**; 1759 – 11 ביולי 1822) היה חבר בית הנבחרים של ארצות הברית ובעל מטעים מקרוליינה הדרומית.

## ביוגרפיה
מור נולד בשנת 1759 במחוז ספרטנבורג בפרובינציית קרוליינה הדרומית, שירת במהלך מלחמת העצמאות של ארצות הברית, ונטל חלק בקרב קאופנס בהיותו בן 16. הוא כיהן כחבר בית הנבחרים של קרוליינה הדרומית מ-1794 עד 1799. בשנת 1800, הוא נבחר כדמוקרטי-רפובליקני לקונגרס השביעי, וכיהן בין השנים 1801–1813. הוא שירת כבריגדיר גנרל במלחמת 1812 ולאחר מכן התעסק במטעים שבבעלותו. מור היה אחד ממייסדי בתי הספר התיכוניים הראשונים במחוז ספרטנבורג. בשנת 1814, הוא נבחר לקונגרס ה-14, וכיהן שוב מ-1815 עד 1817. לאחר מכן, הוא חזר לעסוק בעיסוקים חקלאיים, ואף היו בבעלותו עבדים. הוא מת ליד מורס סטיישן שבמחוז ספרטנבורג, קרוליינה הדרומית, ב-11 ביולי 1822 ונקבר באחוזת הקבורה של מור.

לפי מקור אחד, הוא היה אחיה של הגיבורה האגדית של קאופנס, קייט בארי.

## קישורים חיצוניים
* 
* 
## הערות שוליים

קטגוריה:אמריקאים ילידי קרוליינה הדרומית
קטגוריה:גנרלים בצבא ארצות הברית
קטגוריה:חברי בית הנבחרים של ארצות הברית מקרוליינה הדרומית
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו ב-1759
קטגוריה:אמריקאים שנפטרו ב-1822
סמינר גייטסהד

**סמינר גייטסהד** (באנגלית: **The Jewish Teachers' Training College, Gateshead** ;ידוע גם בשמות **המכללה היהודית להכשרת מורים,** ו-**בית מדרש למורות**) הוא בית ספר לבנות ברחוב בוויק ברחוב גייטסהד, אנגליה.

הסמינר מכונה בדרך כלל על ידי רוב האנשים כ"גייטסהד הישן" בשל סמינר אחר שנפתח מאוחר יותר בגייטסהד אשר מכונה "גייטסהד החדש".

## היסטוריה
הסמינר נוסד על ידי אברהם דב קון בשנת 1944, ונוהל על ידי רבי מרדכי מילר, (תש"א - 2001) ולאחר מכן נוהל על ידי בנו של כהן רבי שמחה כהן כהן תיאר את חזון בית הספר כמבוסס על השקפתו של הרב אליהו אליעזר דסלר.

ב-1971 הציע בית הספר תוכנית תלת שנתית שהכשירה בנות להיות מורות. הנושאים כללו תלמוד, נישואין, גאוגרפיה ישראלית וכשרות.

הקורס, שנמשך שלוש שנים, תואר כמי שמאויש ברובו על ידי רבנים מנוסים.

בשנת 2019, הם החלו להרחיב את הבניין שלהם.

## בוגרות בולטות
* עומר ינקלביץ', פוליטיקאית ישראלי

## הערות שוליים

קטגוריה:מדרשות לנשים
קטגוריה:יהדות בריטניה
קטגוריה:גייטסהד
קטגוריה:הממלכה המאוחדת: בתי ספר
קטגוריה:הממלכה המאוחדת: אוניברסיטאות ומכללות